text: Forsvarende mestre fra Esbjerg slutter foran Sønderjyske i grundspillet
  28 februar 2017 kl. 21.51
  Esbjerg Energys 2-1 sejr over Herning tirsdag aften sikrer holdet en fjerdeplads i Metalligaens grundspil. Dermed slutter de foran Sønderjyske.
  Et straffeslag i sidste runde afgjorde aftenens kamp mod Herning Blue Fox, der endte med en sejr til Esbjerg Energy. Dermed sikrer holdet sig en ekstra hjemmekamp i slutspillet.
  I Rungsted spillede Sønderjyske deres sidste kamp i grundspillet, og også her kunne ishockey-holdet hive en sejr med hjem til Sydjylland. Kampen endte 3-1. Men det var altså ikke nok til at komme foran Esbjerg i grundspillet.
  Sønderjyske ligger med en femteplads lige i hælene af Esbjerg. Begge hold har 75 point. 
  Slutspillet begynder på fredag.
  